stanford-oval/wikipedia huggingface dataset:
Merimiessolmu

Merimiessolmu
Merimiessolmu liittää kaksi köyttä tai narua yhteen. Se on helppo avata ja sitoa, mutta se ei kestä köysien voimakkaita liikkeitä tai vapaiden päiden nykimistä. Esimerkiksi perinteisissä purjelaivoissa sen ainoa käyttö olikin purjeiden sitominen puomille. Merimiessolmun toinen nimi on reivisolmu.
Merimiessolmu tehdään sitomalla alle yksinkertainen solmu ja sen päälle toiseen suuntaan oleva yksinkertainen solmu. Solmu aukeaa helposti, kun kummasta tahansa vapaasta päästä vedetään voimakkaasti ”väärään suuntaan”. Tällöin toinen köysi suoristuu ja toinen muodostaa leivonpään suoran köyden ympärille, joka on helppo liu’uttaa pois.[lähde? ]
Solmu on pitävimmillään silloin, kun köydet ovat samanpaksuiset ja samaa materiaalia. Kahden eripaksuisen ja -laatuisen köyden liittämiseen on suositeltavinta käyttää jalussolmua tai lippusolmua.
Merimiessolmu on myös helppo sitoa väärin. Jos molemmat solmut sidotaan samaan suuntaan, tuloksena on ämmänsolmu, jonka tunnistaa siitä, että vapaat päät eivät lähde samaan suuntaan kuin kiinteät päät vaan sojottavat solmusta sivulle päin. Ämmänsolmussa köysiin ei muodostu kitkaa vaan kaikki osat solmusta kulkevat solmun kiristyessä samaan suuntaan ja solmu aukenee siten helposti.[lähde? ]
Kun kummastakin irtopäästä muodostetaan polvi, saadaan rusettisolmu. Rusettisolmu on esteettisesti kaunis, ja se saadaan aukeamaan helposti vetämällä jommastakummasta irtopäästä.
I Still...

| ”I Still> ..” Backstreet Boys |
| --- | --- | --- |

Singlen tiedot
 Albumilta: Never Gone
 Julkaistu: 27. joulukuuta 2005 (Britannia)   31. tammikuuta 2006 (Maailmanlaajuisesti)
 Formaatti: digitaalinen lataus
 Tuottaja(t): Max Martin, Rami Yacoub
 Tyylilaji: power pop
 Kesto: 03.46
 Levy-yhtiö: Jive
Backstreet Boysin muut singlet
| ”Crawling Back to You” 2005 | ”I Still” 2006 | ”Inconsolable” 2007 |
"I Still..." oli yhdysvaltalaisen poikabändi Backstreet Boysin neljäs ja viimeinen single bändin viidenneltä studioalbumilta Never Gone, eikä sitä julkaistu Yhdysvalloissa. Yhdysvalloissa julkaistiin sen sijaan "Crawling Back To You". Single debytoi Japanin kansainvälisen singlelistan sijalla yksi.
Musiikkivideo

Musiikkivideossa Backstreet Boys on pimeällä urbaanilla asuinalueella, jossa jokaista vainoaa muisto samasta naisesta. Jokaista Backstreet Boysin jäsentä kuvataan erilaisessa ympäristössä; Kevin on baarissa, Howie taksissa, Nick linja-autoasemalla, Brian tiellä ja A.J. kujalla. Musiikkivideon ohjasi Matt McDermitt, jonka Boston Globe raportoi olleen vain 19-vuotias musiikkivideon kuvaamisen aikaan. Videon on kuvattu olevan erinomainen näyte 'slow-motion' -tekniikan käytöstä; video olikin TRL:än ehdokkaana parhaasta videosta.
Kappaleet

Vakiopainos
"I Still..." (Albumin versio)
"I Still..." (Passengerz Remix)
"Just Want You To Know" (Jason Nevins Extended Mix)
Eurooppa osa 2
"I Still..."
"Just Want You To Know" (Jason Nevins Radio Edit)
Japani
"I Still..." (Albumin versio)
"I Still..." (Passengerz Remix)
"Show Me The Meaning of Being Lonely" (Live)
"Larger Than Life" (Live)
"Just Want You To Know" (Jason Nevins Remix Radio Edit)
"Just Want You To Know" (Video)
"I Still..." (Video)
Listasijoitukset

| Lista (2006) | Lista- sija |
| --- | --- |
Australia ARIA singlelista: 16
Itävallan singlelista: 47
Hollannin singlelista: 78
Saksan singlelista: 45
Ruotsin singlelista: 35
Sveitsin singlelista: 56
Hoitotyö

Lasta hoitava brittiläinen hoitaja.
Hoitotyö on terveyden- ja sairaanhoidon työtä. Hoitotyön tieto- ja taitoperusta ovat keskeisiä muun muassa ensihoitajan, sairaanhoitajan, lähihoitajan, perushoitajan (vuoteen 2008) ja terveydenhoitajan työssä. Hoitotyötä säätelevät Suomessa muun muassa terveydenhuoltolaki, laki terveydenhuollon ammattihenkilöistä sekä laki potilaan asemasta ja oikeuksista sekä eettiset ohjeet.
Lain mukaan esimerkiksi diagnoosi eli taudinmääritys kuuluu lääkärin vastuualueelle, mutta pätevän sairaanhoitajan osallisuutta taudinmääritykseen ei ole laissa kielletty. Myös lääkereseptin kirjoittamisoikeutta on viime vuosina eräissä tapauksissa siirretty sairaanhoitajalle.
Hoitotyön opiskelusta Suomessa

Suomessa hoitotyötä voi opiskella ammattikorkeakoulussa. Ammattikorkeakoulusta valmistuvien tutkintonimikkeitä ovat:
Sairaanhoitaja
Terveydenhoitaja
Kätilö
Ensihoitaja
Muista sosiaali- ja terveysalan AMK-koulutusohjelmista valmistuvien nimikkeitä:
Fysioterapeutti
Osteopaatti
Toimintaterapeutti
Suuhygienisti
Röntgenhoitaja
Bioanalyytikko
Sosionomi
Toisen asteen (vanha "kouluaste") perustutkinnosta valmistuvat lähihoitajat, jotka suuntaavat opinnoissaan viimeisen vuoden joihinkin seuraavista:
Lasten ja nuorten hoito ja kasvatus
sairaanhoito ja huolenpito
mielenterveys ja päihteet
kuntoutus
suun terveyden hoito
vanhustyö
vammaisten hoito
jalkojen hoito
Poistuneita vanhoja kouluasteen tutkintonimikkeitä ovat:
Perushoitaja
Lastenhoitaja
Mielenterveyshoitaja
Jalkojenhoitaja
Kuntohoitaja
Lääkintävahtimestari
Hoitotyötä voidaan organisoida monella tavalla. Näitä voivat olla tehtäväkeskeinen malli, ryhmätyömalli, modulaarinen malli, yhteisöllinen malli, yksilövastuinen malli tai sovellettu sekamalli. Useissa hoitotyön toimintayksiköissä toimintamallina on yksilövastuinen hoitotyö, jossa olennaisena käsitteenä on omahoitaja.[lähde? ] Modulaarista mallia pidetään yhtenä yksilövastuisen mallin muodoista.
Hoitotyön historia Suomessa > Taustoja nykyaikaiselle hoitotyölle

Sophie Mannerheimin aikana ei ollut vielä vakiintunutta hoitotiedettä metodologisine oppeineen, mutta hygieniaan perustuva pohja oli luotu. Sairaanhoitajattarien oppikirjan osassa III "Käytännöllisiä ohjeita ja sairashoidollisia toimenpiteitä" on seikkaperäisesti ja selkeästi esitetty esitetty muun muassa sairaanhoitajan käyttämät otteet, potilaan hyvinvointia edistävät toimenpiteet, taudinoireiden tarkkaaminen ja havaintojen teko, erilaisten lääkemuotojen annostelu ja runsaasti hoitoon ja tutkimukseen liittyviä toimenpiteitä. Erikseen on luku kirurgisesta sairaanhoidosta ja myös kuvitettu osio sidoksista sekä kuolevien hyvästä hoidosta. Nylanderin ja Lackmanin uudistetussa painoksessa vuodelta 1930 on uutena sairaalaterveydenhuolto; toisaalta osio "Kylvyt, kieteet ja pyyhkeet" on jätetty pois. Mielenkiintoinen on myös osio "Sairaanhoitajaksi aikovalle asetettavat vaatimukset" hoitajan henkilökohtaista hygieniaa myöten: Esimerkiksi "Hiukset ... on pestävä ainakin kerran, mutta mieluiten kahdesti kuussa" ja "Hampaat pestään aamuin illoin mieluimmin käyttäen hammastahnaa tai pulveria. Monet käyttävät tavallista liitujauhetta; se tekee hampaat valkoisiksi ja on sitä paitsi halpaa." Käsienhoito-osio on lähellä nykyaikaista. Lisäksi kehotetaan hoitajatarta kääntymään suhteellisen herkästi lääkärin puoleen, mikäli epäilee olevansa sairaana, vaikka hoitajattarelle itselleen sairaana olo onkin "usein vastenmielistä". Osiossa on myös tarkat kaluston ja eri astioiden puhdistusohjeet. Tahranpoistosta on myös pari sivua.
Hoitotyön historia Suomessa > Florence Nightingale -lupaus

Alun perin Yhdysvaltojen Michiganissa, mutta myös joissakin muissakin sairaaloissa sairaanhoitajilta on vaadittu juhlallinen Florence Nightingale -lupaus, joka vastannee jossain määrin lääkärien Hippokrateen valaa.
Kirjallisuutta

Westergård, A., Rautava-Nurmi, H., Henttonen, T., Ojala, M. ja Vuorinen, S.: Hoitotyön taidot ja toiminnot.  Sanoma Pro Oy, 2012.  ISBN 9789526302751.
Aiheesta muualla

Wikimedia Commonsissa on kuvia tai muita tiedostoja aiheesta .
Hoitajat.net. Hoitoalan ammattilaisten keskustelupalsta.
Sairaanhoitajaliitto. Hoitotyön kehittäjä ja ammatillinen tuki.
Heino, Heidi: Ajatteletko sinäkin, että arvostat sairaanhoitajien työtä? Olet väärässä, sanoo tutkija. Me naiset 10.5.2022.
Mercedes-Benz X-sarja

| Mercedes-Benz X-sarja |
| --- | --- |

Valmistustiedot
Valmistusmaa:   Espanja
Valmistaja:  Mercedes-Benz
Valmistusvuodet:  2017–2020
Korimalli:  4-ovinen lava-auto
Teknisesti samankaltaisia:  Nissan Navara (D23) Renault Alaskan
Tekniset tiedot
Moottori:  R4 V6
Iskutilavuus:  2,3–3,0 l
Polttoaine:  diesel
Vetotapa:  takaveto neliveto
Vaihteisto:  6-vaihteinen manuaali 7-vaihteinen automaatti
Mercedes-Benz X-sarja (W470) on Mercedes-Benzin vuosina 2017–2020 valmistama lava-automalli. X-sarjan konseptimalli esiteltiin Tukholmassa lokakuussa 2016. Tuotantomallin ensiesittely oli Kapkaupungissa heinäkuussa 2017. Auto perustuu samalle perusrakenteelle kuin Nissan Navara ja Renault Alaskan. X-sarjaa myös valmistettiin samalla tehtaalla Espanjassa sisarmalliensa kanssa. Mercedes-Benz päätti karsia X-sarjan mallistostaan, sillä se kävi huonosti kaupaksi muun muassa kilpailijoitaan korkeamman hintansa vuoksi.
Vuoden 2017 Euro NCAP -kolaritestistä X-sarja sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Mercedes-Benz X-sarja Wikimedia Commonsissa
Mercedes-Benzin automallit
| --- | --- |
Henkilöautot:   A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:   AMG One  AMG GT  AMG X290  Maybach S 600 
Historialliset mallit:   600  630  770  190 
Pakettiautot, tila-autot ja lava-autot:   Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:   CapaCity  Citaro  Tourino  Tourismo  Travego  Integro  Vario 
Kuorma-autot:   Actros  Axor  Atego  Econic  Zetros  Unimog (U20, U300/U400/U500, U4000/U5000)
Merimiessäkki

Yhdysvaltain armeijan merimiessäkki.
Merimiessäkki (engl. Duffel bag) on suuri sylinterin muotoinen kantoväline, jonka saa suljettua päältä. Merimiessäkki valmistetaan paksusta kankaasta, jolloin se on sekä kevyt että kestävä.
Merimiessäkin englanninkielinen nimi Duffel bag viittaa belgialaiseen Duffelin kaupunkiin. Sieltä oli alkujaan peräisin paksu kangas, josta säkkejä tehtiin. Suomalainen nimi merimiessäkki perustuu säkin yhteen perinteiseen käyttäjäkuntaan, merimiehiin. Näiden lisäksi merimiessäkki kuuluu useassa valtiossa sotilaiden varustukseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Duffel bag
Mercedes-EQ Formula E Team

| Mercedes-EQ Formula E Team |
| --- | --- |
Koko nimi:  Mercedes-EQ Formula E Team
Päämaja:   Brackley
Tallipäällikkö:   Ian James
Kilpakuljettajat:   Nyck de Vries    Stoffel Vandoorne
Testikuljettajat:   Gary Paffett
Runko:  Spark SRT05e
Moottori:  Silver Arrow 2
Renkaat:  M Michelin
Nykyiset sarjat:  Formula E
Ensimmäinen kilpailu:  Saudi-Arabian ePrix 2019
Kilpailuja:  35
Tuloksia
Valmistajien maailmanmestaruuksia:  1
Kuljettajien maailmanmestaruuksia:  1
Voittoja:  7
Paalupaikkoja:  8
Nopeimpia kierroksia:  5
Mercedes-EQ Formula E Team on saksalainen moottoriurheilutalli, joka kilpailee Kansainvälisen autoliiton organisoimassa Formula E -sarjassa. Mercedes-EQ liittyi sarjaan kaudeksi 2018–2019. Talli lopettaa toimintansa kauden 2021–2022 päätteeksi ja sen toiminnoista alkaa vastaamaan McLaren.
Talli kilpaili kaudella 2018–2019 nimellä HWA Racelab. Kaudella 2020–2021 talli voitti sekä valmistajien että kuljettajien (Nyck de Vries) maailmanmestaruuden.
Tulokset

| Vuosi> Mercedes-Benz EQ Formula E Team | Runko> Mercedes-Benz EQ Formula E Team | Voimansiirto> Mercedes-Benz EQ Formula E Team | Renkaat> Mercedes-Benz EQ Formula E Team | No> .Mercedes-Benz EQ Formula E Team | Kuljettajat> Mercedes-Benz EQ Formula E Team | 1> Mercedes-Benz EQ Formula E Team | 2> Mercedes-Benz EQ Formula E Team | 3> Mercedes-Benz EQ Formula E Team | 4> Mercedes-Benz EQ Formula E Team | 5> Mercedes-Benz EQ Formula E Team | 6> Mercedes-Benz EQ Formula E Team | 7> Mercedes-Benz EQ Formula E Team | 8> Mercedes-Benz EQ Formula E Team | 9> Mercedes-Benz EQ Formula E Team | 10> Mercedes-Benz EQ Formula E Team | 11> Mercedes-Benz EQ Formula E Team | 12> Mercedes-Benz EQ Formula E Team | 13> Mercedes-Benz EQ Formula E Team | 14> Mercedes-Benz EQ Formula E Team | 15> Mercedes-Benz EQ Formula E Team | 16> Mercedes-Benz EQ Formula E Team | Pisteet> Mercedes-Benz EQ Formula E Team | Sij> .Mercedes-Benz EQ Formula E Team |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019–20 | Spark SRT05e | Mercedes-Benz EQ Silver Arrow 1 | M |  |  | DIR | DIR | SCL | MEX | MRK | BER | BER | BER | BER | BER | BER |  |  |  |  |  | 147 | 3. |
| 2019–20 | Spark SRT05e | Mercedes-Benz EQ Silver Arrow 1 | M | 5 |  Stoffel Vandoorne | 3 | 3 | 6 | NC | 15 | 6 | 5 | Kesk. | 12 | 9 | 1 |  |  |  |  |  | 147 | 3. |
| 2019–20 | Spark SRT05e | Mercedes-Benz EQ Silver Arrow 1 | M | 17 |  Nyck de Vries | 6 | 16 | 5 | Kesk. | 11 | 4 | Kesk. | 18 | 4 | 14 | 2 |  |  |  |  |  | 147 | 3. |
Mercedes-EQ Formula E Team
| 2020–21 | Spark SRT05e | Mercedes EQ Silver Arrow 2 | M |  |  | DIR | DIR | RME | RME | VLC | VLC | MCO | PUE | PUE | NYC | NYC | LDN | LDN | BER | BER |  | 181 | 1. |
| 2020–21 | Spark SRT05e | Mercedes EQ Silver Arrow 2 | M | 5 |  Stoffel Vandoorne | 8 | 13 | Kesk. | 1 | 3 | Kesk. | Kesk. | 7 | 13 | Kesk. | 12 | 7 | 15 | 12 | 3 |  | 181 | 1. |
| 2020–21 | Spark SRT05e | Mercedes EQ Silver Arrow 2 | M | 17 |  Nyck de Vries | 1G | 9 | Kesk. | Kesk. | 1 | 16 | Kesk. | 9 | Kesk. | 13 | 18 | 2 | 2 | 22 | 8 |  | 181 | 1. |
| 2021–22 | Spark SRT05e | Mercedes EQ Silver Arrow 2 | M |  |  | DIR | DIR | MEX | RME | RME | MCO | BER | BER | IND | MRK | NYC | NYC | LDN | LDN | SEO | SEO | 319 | 1. |
| 2021–22 | Spark SRT05e | Mercedes EQ Silver Arrow 2 | M | 5 |  Stoffel Vandoorne | 2 | 7 | 11 | 3 | 5 | 1 | 3 | 3 | 5 | 8 | 4 | 2 | 2 | 4 | 5 | 2 | 319 | 1. |
| 2021–22 | Spark SRT05e | Mercedes EQ Silver Arrow 2 | M | 17 |  Nyck de Vries | 1 | 10 | 6 | Kesk. | 14 | 10 | 10 | 1 | Kesk. | 6 | 8 | 7 | 6 | 3 | Kesk. | Kesk. | 319 | 1. |
* Kausi käynnissä. Lihavointi = Paalupaikka. Kursivointi = Nopein kierros. G Nopein aika ryhmäaika-ajossa, josta lisäpiste.
Hypodontia

Kliininen esimerkkikuva hypodontiasta. Nähtävissä on takimmainen alempi etuhammas.
Hypodontia on kehityshäiriö, jossa ihmiseltä puuttuu synnynnäisesti pysyviä hampaita, viisaudenhampaat pois lukien. Yleisimmin puuttuvat hampaat ovat premolaarit, eli välihampaat sekä ylä- että alareunassa ja yläleuan lateraalinen inkisiivi, eli ylähammas.
Esiintyvyys

Hypodontian esiintyvyys Skandinaviassa on tutkimusten mukaan noin 6–9%.
Hoito

Synnynäisesti puuttuvien ylähampaiden korvaaminen hammasimplantein on pääosin korvannut muut hoitokeinot. Implantointi on ajankohtaista naisilla noin 20 ikävuoden jälkeen ja miehillä noin 25 ikävuoden jälkeen.
Hotel International

| Hotel International> The V.I.P.s |
| --- | --- |

Ohjaaja:  Anthony Asquith
Käsikirjoittaja:  Terence Rattigan
Tuottaja:  Anatole de Grunwald
Säveltäjä:  Miklós Rózsa
Kuvaaja:  Jack Hildyard
Leikkaaja:  Frank Clarke
Pääosat:  Elizabeth Taylor Richard Burton Louis Jourdan Maggie Smith Orson Welles Rod Taylor Elsa Martinelli Margaret Rutherford
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Metro-Goldwyn-Mayer De Grunwald Productions
Levittäjä:  Metro-Goldwyn-Mayer Netflix
Ensi-ilta:   Toukokuussa 1963  1. syyskuuta 1963  19. syyskuuta 1963
Kesto:  119 minuuttia
Alkuperäiskieli:  englanti
Budjetti:  4 000 000 USD
Tuotto:  7 500 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Hotel International (engl. The V.I.P.s) on vuonna 1963 ensi-iltansa saanut Anthony Asquithin ohjaama brittiläinen draamaelokuva, jonka pääosissa nähdään Elizabeth Taylor ja Richard Burton. Muissa osissa ovat muun muassa Louis Jourdan, Maggie Smith, Orson Welles, Rod Taylor, Elsa Martinelli ja Margaret Rutherford.
Juoni

Hotel International kertoo matkustajista, jotka majoitetaan läheiseen hotelliin sumun vallatessa Heathrow’n lentoaseman. Hotellissa jokainen heistä taistelee elämänsä kriisissä odottaen samalla pääsevänsä matkaan kohti New Yorkia.
Hotel International on toinen yhdestätoista elokuvasta, jotka Elizabeth Taylor ja Richard Burton tekivät yhdessä. Ensimmäinen on samana vuonna 1963 ilmestynyt Kleopatra.
Näyttelijät

| 0 | 1 | 2 |
| --- | --- | --- |
|  Elizabeth Taylor  | … |  Frances Andros   |
|  Richard Burton  | … |  Paul Andros   |
|  Louis Jourdan  | … |  Marc Champselle   |
|  Elsa Martinelli  | … |  Gloria Gritti   |
|  Margaret Rutherford  | … |  Brightonin herttuatar   |
|  Maggie Smith  | … |  Neiti Mead   |
|  Rod Taylor  | … |  Les Mangrum   |
|  Orson Welles  | … |  Max Buda   |
|  Linda Christian  | … |  Miriam Marshall   |
|  Dennis Price  | … |  Komentaja Millbank   |
|  Richard Wattis  | … |  Sanders   |
|  Ronald Fraser  | … |  Joslin   |
|  David Frost  | … |  Reporter   |
|  Joan Benham  | … |  Neiti Potter   |
|  Lance Percival  | … |  B.O.A.C.-upseeri   |
|  Martin Miller  | … |  Tohtori Schwutzbacher   |
|  Peter Sallis  | … |  Tohtori   |
Tuotanto

Elokuvan tuotti Anatole de Grunwald ja käsikirjoituksen oli laatinut Terence Rattigan. Musiikin elokuvaan sävelsi Miklós Rózsa.
Hotel Internationalin kuvaukset alkoivat tammikuussa 1963 ja kestivät maaliskuuhun asti. Elokuva kuvattiin nimellä International Affair Lontoossa ja Hertfordshiren Borehamwoodissa sijaitsevilla Metro-Goldwyn-Mayerin studioilla 4 miljoonan dollarin budjetilla.
Julkaisu ja vastaanotto

Hotel International sai ensi-iltansa toukokuussa vuonna 1963 Isossa-Britanniassa. Suomessa elokuva julkaistiin 1. syyskuuta samana vuonna. Yhdysvalloissa elokuva pääsi teatterilevitykseen 19. syyskuuta 1963. Elokuvan levittäjänä toimi tuotantoyhtiö Metro-Goldwyn-Mayer.
Hotel International tuotti ilmestymisvuonnaan 7,5 miljoonaa dollaria. Vuoteen 1974 mennessä Hotel International oli tuottanut 14 miljoonaa dollaria.
Vaikka elokuva sai osakseen köyhää kritiikkistä palautetta, se menestyi erittäin hyvin taloudellisesti. Hotel Internationalin taloudellista menestystä auttoi kesällä 1963 ilmestynyt Elizabeth Taylorin ja Richard Burtonin ensimmäinen yhteistyö eeppinen elokuva Kleopatra, joka oli myös vuoden 1963 menestynein elokuva. Hotel International oli yksi kahdestatoista menestyneimmistä elokuvista Isossa-Britanniassa vuonna 1963.
Elokuva on julkaistu DVD:lle.
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1963 | National Board of Review -palkinto | Paras naissivuosa | Margaret Rutherford | Voitto |
| 1964 | Oscar-palkinto | Paras naissivuosa | Margaret Rutherford | Voitto |
| 1964 | BAFTA-palkinto | Paras brittiläinen kuvaus (värielokuva) | Jack Hildyard | Ehdokkuus |
| 1964 | Golden Globe | Paras naissivuosa | Margaret Rutherford | Voitto |
| 1964 | Golden Globe | Lupaavin tulokas – naisnäyttelijä | Maggie Smith | Ehdokkuus |
| 1964 | Laurel-palkinto | Paras naissivuosa | Margaret Rutherford | Voitto |
Aiheesta muualla

Hotel International Internet Movie Databasessa (englanniksi)
Hotel International Elonet.
Hotel International AllMoviessa. (englanniksi)
Merrie Monarch Festival

Festivaalien voittajia vuonna 2019
Merrie Monarch Festival (suom. "Hilpeän hallitsijan festivaali") on havaijilainen festivaali, joka järjestetään vuosittain pääsääntöisesti viikko pääsiaisen jälkeen. Se keskittyy ennen kaikkea hula-tanssiin, ja siihen liittyvien perinteiden säilyttämiseen, ja sitä onkin kutsuttu hulan olympialaisiksi. Festivaali järjestetään Hilossa.
Festivaali järjestettiin ensimmäisen kerran vuonna 1963 ja sen perustajat olivat Dottie Thompson sekä George Naope. Tarkoituksena oli kunnioittaa kuningas Kalākauan hulan hyväksi tekemää työtä hallintokaudellaan. Kalākauaan viitataan lempinimellä Merrie Monarch, josta festivaali saa nimensä. 1970-luvulle tultaessa festivaalin rooli oli jo laajentunut havaijilaisen kulttuurin turvaamiseksi. Vuosikymmenen aikana havaijilainen kulttuuri ja havaijin kieli kokivat ylipäänsä renessanssinsa, jonka yhtenä osana Merrie Monarch Festival toimi. Festivaalin tuloilla rahoitetaan mm. havaijilaiseen kulttuuriin liittyviä stipendejä, seminaareja ja työpajoja.
Vuoden 2022 festivaaleilla ohjelmaan kuului hula-kilpailuiden lisäksi myös hula-esityksiä ja Miss Aloha Hula -kauneuskilpailu.
Vuodesta 2010 lähtien festivaalin televisioinnista on vastannut KFVE (nyk. KHII-TV).
Misokinesia

Misokinesia on psykologian alaan kuuluva ilmiö, jossa henkilö ärsyyntyy, hermostuu tai saa muita kielteisiä tunteita muiden ihmisten nykivistä tai toistuvista liikkeistä. Ilmiötä on tutkittu vähän, eikä sitä vielä osata luokitella. Sitä voidaan pitää aistiyliherkkyyden erikoismuotona tai alalajina. Misokinesian arvellaan olevan sukua misofonialle. Jälkimmäisestä kärsivät ihmiset ärsyyntyvät toisteisista äänistä, kuten maiskutuksesta tai purukumin jauhamisen äänistä.
Jopa kolmannes väestöstä voi kärsiä misokinesiasta. Misokinesia onkin hyvin yleinen, mutta samalla huonosti tunnettu sosiaalinen vaiva. Misokinesian syytä tai syntymekanismia ei tunneta. Vaikuttaa kuitenkin siltä, että ihmiset eivät niinkään koe ärsyyntyvänsä siksi, että heidän tarkkaavaisuutensa häiriintyy. Misokinesian syy saattaa olla aivojen peilineuroneissa, jotka auttavat ihmisiä asettumaan muiden asemaan ja tuntemaan empatiaa. Peilineuronien vuoksi esimerkiksi kärsivän ihmisen nähdessään katsoja alkaa itsekin voida huonosti ja tuntea kipua. Koska ihmiset tekevät usein nykiviä liikkeitä ollessaan hermostuneita, voi olla, että nähdessään toisten tekevän nykiviä liikkeitä katsoja alkaa itsekin hermostua, mikä tuntuu epämiellyttävältä.
Luultavimmin misokinesiaa voi hoitaa siedättämällä.
Mayo-Kebbi Est

Mayo-Kebbi Est on yksi Tšadin 22 hallinnollisesta alueesta. Sen pinta-ala on 18 300 neliökilometriä. Mayo-Kebbi Estissä oli vuonna 2009 noin 775 000 asukasta eli kolmanneksi eniten Tšadin alueista N’Djamenan ja Logone Orientalin jälkeen. Sen pääkaupunki on Bongor.
Mayo-Kebbi Ouest

Mayo-Kebbi Ouest on yksi Tšadin 22 hallinnollisesta alueesta. Sen pinta-ala on 13 200 neliökilometriä. Mayo-Kebbi Ouestissa oli vuonna 2009 noin 564 000 asukasta. Sen pääkaupunki on Pala.
Mislav Saric

| Henkilötiedot |
| --- | --- | --- |
Syntymäaika: 3. syyskuuta 1983 (ikä 41)
Syntymäpaikka: Požega, Kroatia
Pelipaikka: hyökkäävä keskikenttäpelaaja
Pituus: 177 senttimetriä
Lempinimi: Mimi
Seura
Seura: Adelaide Raiders
Pelinumero: 20
Junioriseurat
: Campbelltown City SASI AIS
Seurat
| Vuodet | Seura | O (M) |
| 2001–2003 2003–2004 2004–2005 2006 2006–2007 2007 2007 2008– | Adelaide City Adelaide United HNK Cibalia Adelaide Raiders Perth Glory Campbelltown City PoPa Adelaide Raiders | 10 (1) 14 (2)  13 (4) 10 (1) 12 (5) 4 (4) 5 (3) |
Maajoukkue
|  | Australia U-17 | 3 (4) |
 Seurajoukkueuran tilastot kattavat vain kansalliset sarjat, päivitetty 28. elokuuta 2007.
Mislav "Mimi" Saric (s. 3. syyskuuta 1983 Požega, Kroatia) on australialainen jalkapalloilija. 177 senttimetriä pitkän Saricin pelipaikka on keskikentällä hyökkävässä roolissa. Hän edustaa Adelaide Raidersia.
Saric syntyi Kroatiassa, mutta kasvoi Australian Adelaidessa. Nuoruusvuosinaan hän pelasi  Campbelltown Cityn junioreissa sekä Etelä-Australian ja Australian urheiluinstituuttien joukkueissa. Saricin ensimmäinen seura miesten sarjoissa oli Adelaide City, jossa hän pelasi vuosina 2001–2003. Sen jälkeen hän on edustanut myös Adelaide Unitedia (2003–2004), kroatialaista HNK Cibaliaa (2004–2005), nykyistä seuraansa Adelaide Raidersia (2006, 2008–), Perth Glorya (2006–2007) ja uudelleen junioriseuraansa Campbelltown Cityä (2007).
11. elokuuta 2007 porilaisseura PoPa tiedotti hankkineensa Saricin. Hän teki maalin heti ensimmäisessä seurassa pelaamassaan ottelussa; 2-2 päättyneessä KaaPo-ottelussa 17. elokuuta. Maaliputki jatkui myös seuraavassa ottelussa, kun Saric iski kahdesti VG-62:ta vastaan pelatussa ottelussa 26. elokuuta. Saricin ura Porissa jäi kuitenkin vain yhden loppukauden mittaiseksi ja hän palasi pelaamaan kotimaahansa.